Pilatus Aircraft

Pilatus Aircraft (Pilatus Flugzeugwerke AG) on vuonna 1939 Stansissa perustettu sveitsiläinen lentokonevalmistaja. Yritys työllistää 1 100 ihmistä. == Synty == Pilatus perustettiin vuonna 1939. Yhtiön ensimmäinen lentokone Pilatus SB-2 Pelican lensi ensilentonsa vuonna 1944. Vuonna 1945 Pilatus aloitti Pilatus P-2 -koulukoneen tuotannon Sveitsin ilmavoimille, joka osti 54 konetta. ==1950-luku ja 1960-luku== Seuraava tuote, Pilatus P-3, oli kehittyneempi sotilaallinen koulukone, jota Sveitsin ilmavoimat osti vuonna 1953 72 kappaletta ja Brasilian laivasto kuusi kappaletta. Vuonna 1959 yhtiö toi siviilimarkkinoille Pilatus PC-6 Porterin, joka on pieni matkustaja- ja kuljetuskone. Siitä kehitettiin Turbo Porter. Molempia versioita valmistetaan edelleen. ==1970-luku== Pilatus toi markkinoille vuonna 1972 kokometallisen Pilatus PC-11 -purjelentokoneen, joka tunnetaan myös tyyppinä B-4. Vaikka muun muassa Suomi toi samaan aikaan lujitemuovisia purjelentokoneita markkinoille, metallikonekin sai 322 ostajaa. Vuonna 1978 yhtiö toi markkinoille peräkkäisistuttavan Pilatus PC-7 Turbo Trainer -koulukoneen, jota oli kehitelty vuosikymmen. Yli 450 konetta on myyty. Vuonna 1979 Pilatus osti englantilaisen kilpailijansa Britten-Normanin. ==1980-luku ja 1990-luku== Pilatus rakensi ensimmäisen Pilatus PC-9 Advanced Turbo Trainer -koneen vuonna 1984. Koneita on valmistettu 250. Ensimmäinen kaikkiaan yli 70:stä Pilatus PC-7 MkII Turbo Trainer -koulukoneesta valmistui vuonna 1994. Samana vuonna yhtiö toi markkinoille potkuriturbiinikoneensa Pilatus PC-12:n. Näitä kuljetus- ja matkustaja- jne. lentokoneita on valmistettu 750 kappaletta. Vuonna 1995 rakennettiin ensimmäinen PC-12 Eagle -tutkakone, josta kehittyi PC-12 Spectre. Yhdysvaltain ilmavoimat on ostanut PC-12-koneita nimikeellä U-28A. Koneen markkinointi tapahtuu Yhdysvalloissa toimivan tytäryhtiön kautta. Pilatus osti vuonna 1997 geneveläisen TSA Transairco SA -yhtiön. Vuonna 1998 yhtiö perusti tytäryrityksen Australiaan, samalla se myi Britten- Norman-yhtiön. ==2000-luku== Joulukuussa 2000 Pilatuksen omistanut Unaxis (entinen Oerlikon-Bührle) myi Pilatus-yhtiön sveitsiläisille sijoittajille. Vuonna 2002 markkinoille tuli Pilatus PC-21 -jatkokoulukone, joita on myyty 19 kappaletta Singaporen ilmavoimille ja kuusi kappaletta Sveitsin ilmavoimille. ==Pilatus ja Suomi== PC-12 Next Generationin toimitukset alkoivat vuonna 2008. Suomen ilmavoimat osti kuusi tämän mallista konetta vuonna 2009. == Lentokoneet == * Pilatus SB-1 (Project) * Pilatus SB-2 Pelican * Pilatus SB-5 (Project) * Pilatus P-1 (Project) * Pilatus P-2 * Pilatus P-3 * Pilatus P-4 * Pilatus P-5 (Project) * Pilatus PC-6 Porter ja Turbo Porter * Pilatus PC-7 * Pilatus PC-8D Twinporter * Pilatus PC-9 * Pilatus PC-10 (Project) * Pilatus PC-11/Pilatus B-4 * Pilatus PC-12 * Pilatus PC-21 * Pilatus PC-24 Image:SBSF SB-1.jpg|Pilatus SB-1 Image:Pilatus SB-2 HB-AEP.jpg|Pilatus SB-2 Pelican Image:Pilatus SB-5 Side.jpg|Pilatus SB-5 Image:Pilatus P-1 Ansicht.jpeg|Pilatus P-1 Image:Pilatus P2.JPG|Pilatus P-2 Image:Pilatus P-3 A-829.jpg|Pilatus P-3 Image:PilatusP4frontseite.JPG|Pilatus P-4 Image:Pilatus P-5 oben vorn.jpg|Pilatus P-5 Image:HB-FCF in Dübi.jpg|Pilatus PC-6 Image:PC-7 - RIAT 2013 (9518758134).jpg|Pilatus PC-7 Image:PC-8D seite.jpg|Pilatus PC-8D Image:PC9.JPG|Pilatus PC-9 Image:PC-10 alle bug.jpg|Pilatus PC-10 Image:Pilatus B4-PC11 AF D-3993.jpg|Pilatus PC-11 /B4 Image:HB-FOG Seite.jpg|Pilatus PC-12 Image:New Saudi PC-21.JPG|Pilatus PC-21 Image:PC 24 Roll-Out.jpg|Pilatus PC-24 == Lähteet == == Aiheesta muualla == * Yhtiön kotisivut ** Pilatus types youtube Luokka:Lentokonevalmistajat Luokka:Stans Luokka:Sveitsiläiset teollisuusyritykset